laion/Wikipedia-Exotic huggingface dataset:
פליפה מלו

פליפה מלו דה קראבליו (בפורטוגזית: Felipe Melo de Carvalho; נולד ב-26 ביוני 1983 בעיר וולטה רדונדה בברזיל) הוא כדורגלן ברזילאי המשחק בעמדת הקשר בפלומיננסה. מלו החל את הקריירה המקצועית שלו בשנת 2001 במדי הקבוצה הברזילאית פלמנגו, בה שיחק במשך שנתיים אך מיעט להופיע. לאחר מכן שיחק מלו במשך שנה בקרוזיירו, ולאחריה עבר לגרמיו – בשתיהן הרבה להופיע. בעונת 2004/2005, לאחר 4 שנים בברזיל, עבר מלו לאירופה, לקבוצה הספרדית מיורקה. מלו מיעט להופיע במדי הקבוצה, שיחק במשחקים ספורים בלבד, ולא הבקיע שערים. לאחר עונה עבר ממיורקה לראסינג סנטנדר, גם היא בליגה הספרדית. בסנטנדר הצליח מעט יותר ובמשך שנתיים שיחק בלמעלה מ-40 משחקים ואף הבקיע 6 שערים. לאחר עונתו השנייה רכשה את חוזהו אלמריה, אז עולה חדשה לליגת העל הספרדית. בעונתו הבודדת במדי הקבוצה הופיע מלו 39 פעמים והבקיע 7 שערים. לאחר עונה אחת נרכש חוזהו של מלו מאלמריה על ידי הקבוצה האיטלקית פיורנטינה תמורת 8 מיליון אירו. מלו הופיע ב-29 משחקים במדי פיורנטינה והבקיע שני שערים. עם סיום עונת 2008/2009 חוזהו נרכש שוב, הפעם על ידי אחת הקבוצות הבכירות בליגה האיטלקית – יובנטוס, תמורת 20 מיליון אירו. לקראת עונת 2011/2012 הושאל מלו לגלאטסראיי. ב-24 בנובמבר 2012, בדקה ה-90 של משחק ליגה נגד אלזיגספור, ביצע שוער גלאטסראיי פרננדו מוסלרה עבירה ברחבה והורחק. לגלאטסראיי לא נותרו חילופים ומלו עבר לשחק בעמדת השוער. הוא עצר את בעיטת הפנדל וקבוצתו זכתה בניצחון 1:0. ב-31 באוגוסט 2015 חתם באינטר מילאנו האיטלקית עבור 3.5 מיליון אירו. ב-8 בינואר 2017 חזר לברזיל לאחר 12 שנה וחתם באלופה פלמיירס, והיה שותף לזכייתה באליפות ברזיל בשנת 2018. מלו החל להופיע במדי נבחרת ברזיל בשנת 2009. הופעתו הראשונה הייתה במסגרת משחק ידידות בין נבחרתו לנבחרת איטליה בכדורגל. במהלך השנה המשיך מלו להופיע במדי הנבחרת במסגרת משחקי מוקדמות מונדיאל 2010, בהם הבקיע את שערו הראשון במדי הנבחרת, וכן במסגרת גביע הקונפדרציות 2009, בו זכה יחד עם חברי נבחרתו, ואף היה לראשון בנבחרתו להבקיע שער בטורניר. במונדיאל 2010, במשחק רבע הגמר של נבחרת ברזיל מול נבחרת הולנד, בישל מלו לרוביניו את שער היתרון 1:0 לברזיל בדקה ה-10, אבל בדקה ה-53 הבקיע שער עצמי, ובדקה ה-73 אף הורחק על ידי השופט נישימורה לאחר עבירה שביצע על אריאן רובן. בסופו של דבר המשחק הסתיים בניצחון 2:1 של הולנד והביא להדחתה של ברזיל מהמונדיאל. יש שראו במלו את אחד האחראים להפסד ולהדחה. מדיה וקבצים בנושא פליפה מלו בוויקישיתוף פליפה מלו, ברשת החברתית אקס (טוויטר) פליפה מלו, באתר Transfermarkt פליפה מלו, באתר Fussballdaten.de (בגרמנית) פליפה מלו, באתר Soccerway פליפה מלו, באתר BDFutbol פליפה מלו, באתר WorldFootball.net פליפה מלו, באתר National Football Teams פליפה מלו, באתר FootballDatabase.eu פליפה מלו, באתר ESPN Arsenal target Felipe Melo | inside World Soccer, www.insideworldsoccer.com הקשר הברזילאי פליפה מלו חתם ביובנטוס, באתר ONE‏, 8 ביולי 2009 ‏סרט טורקי: מלו הדף פנדל בדקה ה-90. צפו, באתר ynet, 24 בנובמבר 2012 "Melo’s temper comes at great cost for Brazil", National Post "World Cup 2010: Ronaldo Tells Felipe Melo - Don't Come Back To Brazil" Peace FM Online
גלנטורן

מועדון הכדורגל גלנטורן (באנגלית: Glentoran F.C.) הוא מועדון כדורגל צפון אירי ממזרח בלפסט, המשחק בליגת העל של צפון אירלנד (IFA פרמיירשיפ). גלנטורן הוא מהמועדונים החשובים ביותר בכדורגל הצפון אירי. גלנטורן נוסד בשנת 1882, שנתיים לאחר ייסודה של התאחדות הכדורגל הצפון אירית, והיה חלק מפיתוח הכדורגל הראשוני בממלכה המאוחדת. המועדון זכה לאורך ההיסטוריה שלו ב-23 אליפויות צפון אירלנד, כשהוא מדורג שני מבחינה זו אחרי לינפילד, ב-21 גביעי צפון אירלנד ו- 7 פעמים בגביע הליגה האירית. הוא המועדון הצפון אירי הראשון שזכה בגביע אירופי, לאחר שזכה בגביע וינה בשנת 1914. מאז 1890, אז הצטרף המועדון לליגת העל, הוא לא ירד מעולם לליגת המשנה. בשנת 1974 הוא הגיע להישג השיא שלו במפעלים האירופיים של אופ"א, כשהעפיל עד לרבע גמר גביע אירופה למחזיקות גביע. כיום המועדון הוא מקצועני למחצה, ומורכב ברובו מכדורגלנים חובבים המשחקים במקביל לעבודות אחרות. לאורך השנים ייצא המועדון מספר כדורגלנים בולטים לכדורגל האנגלי ולכדורגל הסקוטי, כדוגמת דני בלאנשפלואר, פטר דוהרטי, ברטי פיקוק ובילי בינגהאם. המועדון ידוע גם בכך שוויתר בעבר על שירותיו של ג'ורג' בסט, שהיה עתיד להפוך לכוכב קבוצת מנצ'סטר יונייטד. מאמן הקבוצה כיום הוא דקלן דבין. חלק מהשחקנים הבולטים של הקבוצה כיום הם מייקל הלידיי וגארי המילטון. מדיה וקבצים בנושא גלנטורן בוויקישיתוף אתר האינטרנט הרשמי של גלנטורן גלנטורן, ברשת החברתית פייסבוק גלנטורן, ברשת החברתית אקס (טוויטר) גלנטורן, ברשת החברתית אינסטגרם גלנטורן, סרטונים בערוץ היוטיוב פרופיל, באתר אופ"א פרופיל, באתר Soccerway ספורט 5, לא כוחות: עשינו השוואה בין חיפה לגלנטורן. והתוצאות..., 14.07.2009 ספורט 5, "אנו סטודנטים, סוכני ביטוח ופקידים. לא מאמין שננצח", 13.07.2009 nrg, תכירו את גלנטורן: מאלן מקדונלד עד ג'ורג' בסט, באתר nrg, 22.06.2009 ערך זה הוא קצרמר בנושא מועדוני כדורגל ובנושא צפון אירלנד. אתם מוזמנים לתרום לוויקיפדיה ולהרחיב אותו.
דניאל מריווד'ר

דניאל מריווד'ר (באנגלית: Daniel Merriweather; נולד ב-17 בפברואר 1982 במלבורן, אוסטרליה) הוא זמר רית'ם אנד בלוז, סול וג'אז אוסטרלי. אלבום הבכורה שלו "Love & War" יצא ב-2009 והגיע למקום ה-2 במצעד האלבומים בבריטניה. מריווד'ר פרץ לעולם המוזיקה בזכות הביצוע שלו ללהיט של הסמית'ס "Stop Me" שהגיע למקום ה-2 בבריטניה ב-2007. השיר היה שיתוף פעולה עם המפיק מארק רונסון, והשיר אף נכנס לאלבומו של רונסון "Version". בינואר 2009 הוציא מריווד'ר את סינגל הבכורה שלו "Change" שבו מתארח הראפר האמריקאי Wale. השיר הופק על ידי מארק רונסון, והגיע למקום ה-8 במצעד הפזמונים בבריטניה. במאי 2009 יצא הסינגל השני שלו "Red", בלדת סול קלאסית. הסינגל, שהופק אף הוא על ידי רונסון, הגיע למקום ה-5 במצעד הפזמונים הבריטי, בו החזיק במשך 4 שבועות ברציפות. ב-1 ביוני 2009 הוציא את אלבום הבכורה שלו "Love & War". אלבומים 2009- Love & War סינגלים 2007- Stop Me - מקום 2 במצעד הבריטי 2009- Change - מקום 8 במצעד הבריטי 2009- Red - מקום 5 במצעד הבריטי 2009- Impossible - מקום 67 במצעד הבריטי 2009- Water And A Flame - שיתוף פעולה עם הזמרת אדל. לא דורג במצעד הבריטי מדיה וקבצים בנושא דניאל מריווד'ר בוויקישיתוף דניאל מריווד'ר, סרטונים בערוץ היוטיוב דניאל מריווד'ר, במסד הנתונים הקולנועיים IMDb (באנגלית) דניאל מריווד'ר, באתר Last.fm (באנגלית) דניאל מריווד'ר, באתר AllMusic (באנגלית) דניאל מריווד'ר, באתר MusicBrainz (באנגלית) דניאל מריווד'ר, באתר דיזר דניאל מריווד'ר, באתר Discogs (באנגלית) דניאל מריווד'ר, באתר Songkick (באנגלית) דניאל מריווד'ר, באתר Genius דניאל מריווד'ר, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
תומאש קושצ'אק

תומאש מירוסלאב קושצ'אק (פולנית: Tomasz Mirosław Kuszczak; נולד ב-20 במרץ 1982 בקרוסנו אורדז'נסקי, פולין) הוא כדורגלן פולני במשחק בעמדת השוער בקבוצת ברמינגהאם סיטי. קושצ'אק הצטרף להרטה ברלין בשנת 2000, ובילה את שנתו הראשונה בקבוצת המילואים של המועדון. לאחר שלוש עונות נוספות כשוער השלישי, עם תום חוזהו חתם בקבוצת וסט ברומיץ' אלביון. בווסט ברומיץ' ערך קושצ'אק את הופעת הבכורה ב-18 בספטמבר 2004 מול פולהאם. לקראת עונת 2005/2006, קיבל קושצ'אק את אפודת השוער הראשון של המועדון עקב פציעתו של כריס קירקלנד. בזכות היכולת הגבוהה אותה הציג במדי הקבוצה, שמר על קושצ'אק על מעמדו גם לאחר החלמתו של קירקלנד וחזרתו לסגל. לקראת עונת 2006/2007, הושאל קושצ'אק לעונה אחת לקבוצת מנצ'סטר יונייטד, וערך את הופעת הבכורה שלו מול ארסנל ב-17 בספטמבר 2006. בסיום העונה הכריזה יונייטד כי השלימה את רכישת השחקן תמורה 2.125 מיליון ליש"ט. קושצ'אק שיחק במנצ'סטר עד לפברואר 2012 עת הושאל לווטפורד מליגת המשנה האנגלית לחצי עונה. ביוני 2012 חתם בברייטון אנד הוב אלביון. ב-3 בנובמבר 2014 חתם בוולברהמפטון וונדררס. קושצ'אק ערך את הופעת הבכורה שלו בנבחרת פולין ב-11 בספטמבר 2003 בניצחון 4-0 מול מלטה. עקב יכולתו הטובה במדי וסט ברומיץ' אלביון הוא זומן לסגל הנבחרת לקראת מונדיאל 2006, אך לא שותף בטורניר עצמו. במאי 2008 הוא זומן שנית לסגל הנבחרת לקראת יורו 2008 אך נאלץ לפרוש בשל פציעה. מדיה וקבצים בנושא תומאש קושצ'אק בוויקישיתוף תומאש קושצ'אק, באתר Transfermarkt תומאש קושצ'אק, באתר Soccerway תומאש קושצ'אק, באתר BDFutbol תומאש קושצ'אק, באתר WorldFootball.net תומאש קושצ'אק, באתר National Football Teams תומאש קושצ'אק, באתר FootballDatabase.eu פרופיל המאמן, באתר Transfermarkt WBA financial results באתר הרשמי של וסט בורומיץ'
ולדימיר יוגוביץ'

ולדימיר יוגוביץ' (בסרבית: Владимир Југовић; נולד ב-30 באוגוסט 1969) הוא כדורגלן עבר סרבי ששיחק בעמדת הקשר. במהלך הקריירה המפוארת שלו הוא שיחק במספר מועדוני צמרת באירופה, זכה בליגת האלופות פעמיים: במדי הכוכב האדום בלגרד ובמדי יובנטוס. הוא נחשב לאחד מגדולי שחקני סרביה בכל הזמנים ואחד הקשרים הטובים ביותר בדורו. לפני מעברו לכוכב האדום בלגרד, הוא שיחק עבור פ.ק טרסטניק. מהכוכב האדום הושאל לפ.ק ראד בעונת 1989/90. לאחר מכן חזר לכוכב האדום, וזכה עימה בשנת 1991 בגביע האלופות לאחר ניצחון במשחק הגמר על אולימפיק מרסיי ובגביע הבינלאומי לאחר ניצחון על קולו-קולו הצ'יליאנית. ב-1992, עבר יוגוביץ' למועדון סמפדוריה, בו שיחק 3 עונות לפני שעבר ליובנטוס. בשתי עונותיו ביובנטוס, הוא זכה בסקודטו, וכמו כן בגביע האלופות. במשחק הגמר נגד אייאקס אמסטרדם, הבקיע יוגוביץ' את הפנדל המכריע. בעונת 1997/98 עבר יוגוביץ' ללאציו, ובעונה שאחריה לאתלטיקו מדריד, לפני שנעצר באינטר בשנת 1999, בה בילה שנתיים. יוגוביץ' סיים את הקריירה שלו בקבוצת ל.ר. אהלן הגרמנית, לאחר פרקי זמן קצרים במונקו, ובאדמירה ווקר מודלינג האוסטרית. מדיה וקבצים בנושא ולדימיר יוגוביץ' בוויקישיתוף ולדימיר יוגוביץ', באתר Transfermarkt ולדימיר יוגוביץ', באתר WorldFootball.net ולדימיר יוגוביץ', באתר National Football Teams ולדימיר יוגוביץ', באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים סרבים. אתם מוזמנים לתרום לוויקיפדיה ולהרחיב אותו.
Get the Party Started

Get the Party Started (בתרגום לעברית: התחילו את המסיבה) הוא הסינגל הראשון של פינק מאלבומה השני M!ssundaztood. השיר הפך ללהיט והוא נכנס בעשר מדינות לעשרת הגדולים במצעדים. השיר נכתב על ידי לינדה פרי והוא שיר הדאנס הראשון שנכתב על ידה. השיר נכנס למצעד הבילבורד בדצמבר, 2001 והגיע למקום הרביעי מה שהפך אותו לאחד השירים הכי מצליחים של פינק במצעד אחרי "So What" שיצא ב-2008. בבריטניה, הלהיט הגיע למקום שני. השיר הגיע למקום ראשון באוסטרליה ולמקומות גבוהים באיטליה, שווייץ, גרמניה ואוסטריה. בשנים 2005 ו-2008 השיר חזר למצעדים בעקבות גרסת כיסוי ורמיקס. ב-2003, השיר היה מועמד לפרס הגראמי על "ההופעה הווקאלית הטובה ביותר", אך הפסיד לשירה של נורה ג'ונס, "Don't Know Why". ב-2002, השיר היה מועמד לשורה של פרסים בטקס ה-MTV וזכה בפרס "הקליפ הנשי הטוב ביותר" ובפרס "קליפ הדאנס הטוב ביותר". מידע על היצירה "Get the Party Started" באתר מיוזיק בריינז גרסאות נוספות ל"Get the Party Started" באתר SecondHandSongs סרטון השיר "Get the Party Started" באתר יוטיוב ARIA Accreditations Documents, Dropbox (באנגלית)
אליפות אוקיאניה בכדורסל

אליפות פיב"א אוקיאניה (באנגלית: FIBA Oceania Championship), הידועה בשם אליפות אוקיאניה בכדורסל, הייתה טורניר כדורסל אוקייאני, שנערך אחת לשנתיים בין נבחרות מיבשת אוקיאניה. הטורניר אורגן על ידי פיב"א אוקיאניה, התאחדות כדורסל המסונפת לפיב"א. אליפות אוקיאניה שימשה גם כטורניר המוקדמות לאליפות העולם ולטורניר הכדורסל של המשחקים האולימפיים. כאשר רק אוסטרליה וניו זילנד התחרו, הטורניר היווה סדרת פלייאוף בודדת של הטוב משלושה משחקים. כאשר התחרו נבחרות נוספות, הטורניר נערך בשיטה של שלב בתים ולאחריו שלב נוק-אאוט. בשנת 2009 מתכונת הטורניר השתנתה והפכה לשני משחקים, בית וחוץ, בין שתי המדינות כאשר סכום הנקודות בשני המשחקים היווה שובר שוויון לקביעת זהות האלופה. החל משנת 2017, כל האליפויות היבשתיות של פיב"א החלו להיערך במחזורים של 4 שנים והפסיקו לשמש כטורנירי מוקדמות לאליפויות העולם ולמשחקים האולימפיים. אליפות אוקיאניה בכדורסל שנערכה בשנת 2015 הייתה האחרונה להתקיים, מכיוון שהחל משנת 2017 הטורניר התמזג עם אליפות אסיה בכדורסל, אשר בו החלו להשתתף נבחרות אוסטרליה וניו זילנד. בכך הפכה אליפות אסיה לאליפות אסיה והאזור הפסיפי. בשנת 2007 התקיימה התחרות עם שתי מדינות בלבד: אוסטרליה וניו זינלנד. התחרות נערכה בשלושה משחקים, שבשניים מהם ניצחה אוסטרליה. אוסטרליה העפילה למשחקים האולימפיים באולימפיאדת בייג'ינג. אתר האינטרנט הרשמי של אליפות אוקיאניה בכדורסל ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
כיכר השהידים

כיכר השהידים (בערבית: ساحة الشهداء - "סאחת א-שהדאא'"; בצרפתית: Place des Martyrs) היא כיכר עירונית במרכזה של העיר התחתית של ביירות, לבנון. האנדרטה במרכזה היא לזכרם של הלאומנים הלבנונים שנתלו במהלך מלחמת העולם הראשונה על ידי העות'מאנים. במהלך המאה ה-19, הכיכר הייתה ידועה בשם "פלאס דה קנון" (Place des Canons - "כיכר התותחים"). במהלך מלחמת העולם הראשונה, לבנון הייתה תחת שלטון עות'מאני. בשנת 1915, ביירות הייתה תחת מצור מצד מדינות ההסכמה, שתכננו להרעיב את הטורקים למוות. תוצאת המצור הייתה רעב, שהוביל למגפה אשר חיסלה יותר מרבע אוכלוסיית העיר. כנגד הטורקים פרץ מרד, שתוצאותיו היו תלייתם של לאומנים רבים בכיכר ביום 6 במאי 1916. ביניהם היו: עבד אל-כרים אל-חלילי, עבד אל-ווהאב אל-אנגליזי, האב יוסף חייק, יוסף בישארה חאני, מחמד ואחמד מחמסאני, עמר חמד, פיליפ ופריד אל-חזן, ושייח' אחמד טברה. לימים נקראה הכיכר על שמם. שאריות מבניין הסינמה-אופרה הישן (שכיום משמש כמרכז קניות וירג'ין) ואנדרטת הארד לזכר המתים, הם הזכר היחיד שנותר מכיכר השהידים. האנדרטה, מנוקבת בכדורים, הפכה לסמל של כל מה שחרב במהלך מלחמת האזרחים הלבנונית. כיכר השהידים היא מקום מפגש נפוץ להפגנות ומחאות, הידועות שבהם היו הפגנות מהפכת הארזים האנטי-סוריות בשנת 2005, וההפגנות האנטי-ממשלתיות בשנת 2007 שהונהגו על ידי חזבאללה והזרם הפטריוטי החופשי. מדיה וקבצים בנושא כיכר השהידים בוויקישיתוף
סאשה וויאצ'יץ'

אלכסנדר "סאשה" וויאצ'יץ' (סלובנית: Aleksandar "Saša" Vujačič; קירילית: Александар "Саша" Вујачић, נולד ב-8 במרץ 1984 במריבור, סלובניה, יוגוסלביה) הוא כדורסלן סלובני המשחק בעמדת הקלע בקבוצת אוקסיליום פלקנסטרו טורינו מליגת העל האיטלקית. גובהו 2.01 מטרים. וויאצ'יץ' החל את הקריירה המקצוענית בסניידרו אודינה האיטלקית, בהגיעו לגיל 16, עקב קרבת עיירתו לגבול סלובניה-איטליה. במדי אודינה וויאצ'יץ' הצטיין כשבעונת 2003/04, העמיד ממוצעים של כ-11 נקודות, 4 אסיסטים וחטיפה אחת. לאחר ארבע עונות, וויאצ'יץ' נרשם לדראפט ה-NBA שנערך בשנת 2004 ונבחר בבחירה מספר 27, בסיבוב הראשון על ידי הלוס אנג'לס לייקרס. וויאצ'יץ' המעיט לשחק בעונתו הראשונה ושותף ב-35 משחקים בלבד. עונה לאחר מכן, בעונת 2005/06, קודם וויאצ'יץ' לחמישייה השנייה הלא רשמית של הקבוצה ושיחק משחקים רבים בניגוד לאשתקד והעמיד ממוצעים סבירים בלבד של 4.5 נקודות, כ-2 ריבאונדים ואסיסט בודד. בסיום העונה, וויאצ'יץ' האריך את חוזהו בקבוצה עד לשנת 2010. וויאצ'יץ' שותף בזכיית הקבוצה באליפות הליגה בעונת 2008/09, לאחר ניצחון בסדרת הגמר על האורלנדו מג'יק. וויאצ'יץ' הועבר באמצע עונת 2010/2011 לניו ג'רזי נטס. לאחר ששיחק שנתיים עבור אנאדולו אפס, שב לארצות הברית. בפברואר 2014 חתם על חוזה לעשרה ימים במדי לוס אנג'לס קליפרס. הוא שותף בשני משחקים, ועם סיום החוזה הוחלט שלא להאריכו. וויאצ'יץ' היה חבר בסגלי הנבחרות הצעירות של סלובניה וכיום חבר בסגל הרחב של נבחרת הבוגרים הלאומית של סלובניה. במדיה שיחק באליפויות אירופה ברציפות מאליפות 2007. וויאצ'יץ' הוא בנם של מאמן הכדורסל, ואשו וויאצ'יץ' ושל מאמנת הכושר דימה סביץ'. וויאצ'יץ' היה מאורס לטניסאית מריה שראפובה. נכון לסוף עונת 2016/2017.‏ מדיה וקבצים בנושא סאשה וויאצ'יץ' בוויקישיתוף סאשה וויאצ'יץ', ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר היורוליג פרופיל, באתר ליגת העל הספרדית בכדורסל (בספרדית) basketball-reference.com, Sasha Vujacic Career Stats הדקות, הריבאונדים, האסיסטים, החטיפות, החסימות והנקודות הם בממוצע למשחק.
הצגה יומית (הצגה)

הצגה יומית היא הצגה ישראלית, המציגה באמצעות פנטומימה ותנועה פארודיה על הקולנוע ההוליוודי. ההצגה משלבת בתוכה תחומי במה שונים כגון: פנטומימה לבנה, תיאטרון מספר, ליצנות, מחול ועוד. בהצגה מועלים ארבעה "סרטים", שהם למעשה עיבודים לז'אנרים קולנועיים ידועים: סרט קומיקס - גיבורי העל, סרט פילם נואר בלשי, סרט קונג פו וסרט אימה. "הצגה יומית" נוצרה בסטודיו למשחק ניסן נתיב ירושלים, במסגרת שיעורים בהדרכת צביקה פישזון (הבמאי) בנושא תיאטרון הגוף. כיום, "הצגה יומית" נתמכת על ידי הזירה הבין תחומית ובסיוע הקרן לירושלים ומחלקת תרבות במשרד החוץ. ההצגה עלתה לראשונה בשנת 2008. באפריל 2008 ההצגה הופיעה בפסטיבל חיפה להצגות ילדים וזכתה בשלושה פרסים: המשחק, הבימוי וההצגה הטובים ביותר. מאז הועלתה ההצגה בבמות רבות ברחבי הארץ ובעיקר בתיאטרון המעבדה בירושלים ותיאטרון צוותא בתל אביב. אדינבורו פרינג' פסטיבל - אדינבורו, סקוטלנד (אוגוסט 2009) פסטיבל הים השחור - טרבזון, טורקיה (מאי 2009) סאמר מיני פסטיבל - ליובליאנה, סלובניה (יולי 2008) במאי: צביקה פישזון שחקנים ויוצרים: דני ברוסובני, יצחק לאור, יעל מפציר, דניאל קישינובסקי, ינון שאזו מפיקה: לידיה מלטין אתר "הצגה יומית" צבי גורן, "הצגה יומית" - גם להורים וגם לילדים, באתר הבמה מיכאל הנדלזלץ, ימים של קולנוע, באתר הארץ, 9 בספטמבר 2008 מרב יודילוביץ', פסטיבל חיפה: "הצגה יומית" היא המנצחת הגדולה, באתר ynet, 23 באפריל 2008 "הצגה יומית" לפסטיבל הים השחור, באתר nrg "הצגה יומית" לפסטיבל אדינבורו, באתר הבמה תיאור המופע(הקישור אינו פעיל) במסגרת פסטיבל אדינבורו (אוגוסט 2009) סרטון: MATINEE - Coming Soon to a Theatre Near You, ביוטיוב ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
נערות שעשועים

נערות שעשועים (Showgirls) הוא סרט קולנוע אמריקאי משנת 1995 בביומיו של פול ורהובן. בתפקידים הראשיים מככבים אליזבת' ברקלי, קייל מקלכלן, ג'ינה גרשון, ג'ינה רוורה ואלן רצ'ינס. הסרט עוסק בבחורה צעירה (אליזבת' ברקלי) הנמלטת ללאס וגאס על מנת להיות חשפנית והופכת להיות הרקדנית הכי נחשבת במועדון, תוך כדי שחשפניות אחרות מקנאות ומנסות להכשילה. בסרט מוצגים מצבים רבים של ריקודים אירוטיים וריקודי חיק. לאחר שהסרט נכשל בקופות הקולנוע, הוא נהנה מהצלחה בקלטות וידאו עם הכנסות של 100 מיליון דולר. הסרט נחשב לאחד מ-20 רבי המכר של MGM בכל הזמנים. יש הרואים בסרט סרט פולחן. השחקנית אליזבת' ברקלי קיבלה על משחקה בסרט את "פרס פטל הזהב - השחקנית הגרועה ביותר". לאחר שהסרט ראה אור, הסוכן שלה סירב להמשיך לייצג אותה, ובמשך זמן רב היא התקשתה לקבל תפקידים נוספים. "נערות שעשועים", במסד הנתונים הקולנועיים IMDb (באנגלית) "נערות שעשועים", באתר נטפליקס "נערות שעשועים", באתר AllMovie (באנגלית) "נערות שעשועים", באתר Rotten Tomatoes (באנגלית) "נערות שעשועים", באתר Box Office Mojo (באנגלית) "נערות שעשועים", באתר Metacritic (באנגלית) "נערות שעשועים", באתר אידיבי "נערות שעשועים", במסד הנתונים הקולנועיים KinoPoisk (ברוסית) גלית חוגי, אחרי 20 שנה: חזרה לסרט הפמיניסטי ״נערות שעשוע״, באתר הארץ, 30 בספטמבר 2015 אבנר שביט‏, כולם קטלו את הסרט הזה וקברו לכוכבת שלו את הקריירה, ואז קרה איתו דבר מדהים, באתר וואלה, 18 באוגוסט 2020 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
טובי

האם התכוונתם ל... הוצאת טובי (Toby Press) – הוצאת ספרים המוציאה סיפורת בשפה האנגלית משנת 1999 טובי 60 – משקה אלכוהולי ישראלי. האטוהוביי – הדרומית מבין שש-עשרה מדינות פלאו טובי (אי) – אי המרכיב יחד עם מפרץ הלן את מדינת האטוהוביי טובי (שפה) – שפת האי טובי טובי (חודש) (גם: טוּבָּה) – החודש החמישי בלוח השנה הקופטי טובי קטר הטראם - דמות בדיונית בספרי "סדרת הרכבות" ובסדרת הטלוויזיה "תומס הקטר וחברים" אישים: הראל טובי – מנכ"ל בית הנשיא יונית טובי – שחקנית תיאטרון וזמרת ישראלית. יוסף טובי – פרופסור מן המניין בחוג לספרות עברית והשוואתית באוניברסיטת חיפה ראסל טובי – שחקן אנגלי תַּוְפיק טובי – פוליטיקאי ערבי-ישראלי קומוניסטי, שכיהן כחבר הכנסת מטעם חד"ש טבי
אליזבת' ברקלי

אליזבת' ברקלי-לורן (באנגלית: Elizabeth Berkley Lauren; נולדה ב-28 ביולי 1972) היא שחקנית, דוגמנית ונדבנית יהודיה-אמריקאית. הופעותיה הבולטות ביותר היו בסדרת הטלוויזיה "הצלצול הגואל" והופעתה בתפקיד הראשי בסרט "נערות שעשועים". נולדה בשם אליזבת' ברקלי בפארמינגטון הילס, מישיגן למשפחה יהודית-קונסרבטיבית. היא אף חגגה בת מצווה. היא נולדה עם צבע שונה בכל עין (הטרוכרומיה): עינה הימנית חצי-ירוקה וחצי-חומה, והשמאלית ירוקה. מגיל צעיר ברקלי רוקדת, ובילדותה היא התאמנה בחדר מיוחד שסידרו לה הוריה במרתף של ביתם. ב-1982, בגיל 10, היא נבחנה לתפקיד הראשי בסרט "אנני", אך לא התקבלה. כאשר אהבתה לריקוד גדלה, החליטה ברקלי לקדם את קריירת הריקוד ונסעה לניו יורק כדי ללמוד אצל רקדנים וכוריאוגרפים מקצועיים. ב-1983, היא החלה להופיע במופעי בלט, ביניהם "אגם הברבורים". ברקלי הועסקה כדוגמנית בסוכנות "עלית" לפני שהפכה לשחקנית. הופעת הבכורה שלה כשחקנית הייתה בסרט הטלוויזיה "Frog" ב-1987. ב-1989, בגיל 17, נבחנה ברקלי לתפקיד של קלי קפובסקי בסדרה "הצלצול הגואל". המפיקים, שהחליטו לבסוף ללהק לתפקיד את השחקנית טיפאני ת'יסן, יצרו עבורה את הדמות של ג'סי ספאנו, תלמידת תיכון חכמה ופמיניסטית. ברקלי שיחקה בסדרה בין השנים 1989–1993. לאחר שסיימה לשחק בסדרה "הצלצול הגואל", ניסתה ברקלי את מזלה בקולנוע. היא התקבלה לתפקיד נעמי מאלון בסרט נערות שעשועים. סצנות הסקס והעירום הביאו להפסד כספי גבוה (ביחס להשקעה הכספית בסרט) ולביקורות גרועות ברחבי העולם. לאחר כישלון הסרט "נערות שעשועים" וזכייה בשני פרסי "פטל הזהב" (פרס הניתן לסרטים הגרועים של השנה), ברקלי נבחנה לתפקידים משניים בסרטי איכות, בתקווה לשפר את כישורי המשחק שלה לפני שתקבל תפקיד ראשי נוסף. כתוצאה מכך, היא הופיעה בתפקיד קטן בסרט "מועדון האקסיות". מאוחר יותר, החלה ברקלי להופיע בסרטים עצמאיים כגון: "חוקר המס" ו"רוג'ר דוג'ר". בנוסף היא הופיעה בתפקיד קטן בסרט "יום ראשון הגדול" בכיכובו של אל פצ'ינו. ברקלי הופיעה לצידו של אדי איזרד במחזה "לני". בפברואר 2004, היא הופיעה לראשונה בברודוויי לצידו של ריצ'רד דרייפוס בקומדיה "Sly Fox". בשנת 2002 ברקלי שיחקה לצד השחקן ג'ייסון פריסטלי בסרט "סיפור כיסוי". ברקלי ביצעה הופעות אורח רבות בסדרות דרמה, ביניהן: CSI, ללא עקבות ו־NYPD. ב-2008, שיחקה ברקלי בסרט הקצר "The Butler's in Love". באותה שנה היא גם הופיעה בסדרת הבת "CSI: Miami". ב-2009, הופיעה ברקלי בעונה השישית והאחרונה של הסדרה "ישנן בנות". ב-1 בנובמבר 2003 נישאה לשחקן האמריקאי-יהודי, גרג לורן (אחיינו של ראלף לורן). ברקלי שינתה רשמית את שמה לאליזבת ברקלי-לורן, אך היא עדיין משתמשת בשם הנעורים שלה באופן מקצועי. בחודש יולי 2012, היא ילדה את בנה הראשון. ברקלי היא פעילה למען זכויות בעלי החיים, ובשנת 1997 הופיעה בפרסומת אשר עודדה אנשים להיות צמחונים. מדיה וקבצים בנושא אליזבת' ברקלי בוויקישיתוף אתר האינטרנט הרשמי של אליזבת' ברקלי אליזבת' ברקלי, ברשת החברתית אקס (טוויטר) אליזבת' ברקלי, במסד הנתונים הקולנועיים IMDb (באנגלית) אליזבת' ברקלי, באתר AllMovie (באנגלית) אליזבת' ברקלי, באתר Rotten Tomatoes (באנגלית) אליזבת' ברקלי, במסד הנתונים הקולנועיים KinoPoisk (ברוסית)
פגיעות ברגשי דת ומסורת

פגיעות ברגשי דת ומסורת הוא חלק בחוק העונשין האוסר על פגיעה ברגשות, עלבון, הפרעה לפולחן או ביזוי של מסורות-דתיות, ועל מתן הטבות לשם המרת דת. קובץ החוקים על פגיעות ברגשי דת ומסורת מקובץ בסימן ז' של פרק ח' של חוק העונשין, והוא מתמצת את הדין הפלילי בישראל בנוגע ליחסי דת ומדינה. מקור החוק כנגד פגיעה ברגשות דת הוא בפרעות תרפ"ט, כיוון שהנציב העליון חשש כי היו לפרעות רקע דתי, והוא הזדרז להתקין את "פקודת הנאצה (גידוף דת)". לאורך השנים, קרו מספר פרשיות בהן הייתה מחלוקת סביב הסעיפים הללו, כמו העתירות לבג"ץ כנגד מצעד הגאווה, מעצרו של הנהג שגרם למהומות באוקטובר 2008 בעכו ומעצרה של מפיצת כרוז החזיר טטיאנה סוסקין. כמו כן, נשמעו קולות הקוראים לבטל את החוק בשל פגיעה בחופש הביטוי או להוסיף תוספות לחוק כדי להגן על אמונות דתיות שונות. החוק אוסר על הפרעה לקיום טקסים ופולחן דתי במטרה לבזותם, על הרס, נזק או חילול של מקום פולחן, או כל עצם מקודש לקהל אנשים, על כניסה ללא רשות למקום פולחן או קבורה, הפרעה לטקסי קבורה או התייחסות לגופת מת שלא כדין. כמו כן, החוק אוסר פרסום שיש בו כדי לפגוע פגיעה גסה באמונתם או ברגשותיהם הדתיים של אחרים והשמעתן בציבורי של אמירות שמטרתן לפגוע פגיעה גסה באמונתו או ברגשותיו הדתיים של איש. ולבסוף החוק אוסר לקבל או לתת כסף או טובות הנאה תמורת המרת דת או שכנוע של אחר להמיר את דתו. חוק העונשין, באתר ויקיטקסט שחר גולדמן, ערן טמיר, מרדכי קרמניצר, רגשות דתיים, חופש הביטוי והמשפט הפלילי, המכון הישראלי לדמוקרטיה, 2003 יעקב בן-שמש, חופש הביטוי ופגיעה ברגשות דתיים, אתר "חופש" שירות הידען, ‏האם מותר לצחוק על אלוהים?, באתר "הידען", 28 באוגוסט 2003 אמיר תיבון‏, השר אלי ישי עתר לבג"ץ נגד מצעד הגאווה, באתר וואלה, 19 ביוני 2007 אפרת וייס, העתירה לבג"ץ נדחתה: מצעד הגאווה ייערך בי-ם, באתר ynet, 23 ביוני 2008 תלם יהב ואילנה קוריאל, מצעד הגאווה בב"ש בוטל והופך להפגנה לאחר שבג"ץ קיבל את עמדת המשטרה, באתר ynet, 14 ביולי 2016 קובי מנדל‏, המהומות בעכו: המשטרה ממשיכה במעצרים, באתר וואלה, 17 באוקטובר 2008 ביהמ"ש הרשיע את טטיאנה סוסקין מפיצת כרוז החזיר בחברון, באתר גלובס הצעת חוק העונשין (תיקון – פגיעה ברגשי דת), התשס"ט–2009